CELEX: 32019Y0129(01)
Language: et
Date: 2018-11-14 00:00:00
Title: Euroopa Süsteemsete Riskide Nõukogu otsus, 14. november 2018, koordineerimisraamistiku kohta, mille alusel järelevalveasutus konsulteerib Euroopa Süsteemsete Riskide Nõukoguga tähtaja pikendamiseks Euroopa Parlamendi ja nõukogu direktiivi 2009/138/EÜ (Solventsus II) artikli 138 lõike 4 alusel (ESRN/2018/7)

29.1.2019   
               
               
                  ET
               
               
                  Euroopa Liidu Teataja
               
               
                  C 36/31
               
            
         EUROOPA SÜSTEEMSETE RISKIDE NÕUKOGU OTSUS,
         14. november 2018,
         koordineerimisraamistiku kohta, mille alusel järelevalveasutus konsulteerib Euroopa Süsteemsete Riskide Nõukoguga tähtaja pikendamiseks Euroopa Parlamendi ja nõukogu direktiivi 2009/138/EÜ (Solventsus II) artikli 138 lõike 4 alusel
         (ESRN/2018/7)
         (2019/C 36/10)
         EUROOPA SÜSTEEMSETE RISKIDE NÕUKOGU HALDUSNÕUKOGU,
         võttes arvesse Euroopa Parlamendi ja nõukogu määrust (EL) nr 1092/2010, 24. november 2010, finantssüsteemi makrotasandi usaldatavusjärelevalve kohta Euroopa Liidus ja Euroopa Süsteemsete Riskide Nõukogu asutamise kohta (1), eelkõige selle artikli 3 lõike 2 punkti j ning artikli 4 lõiget 2,
         Euroopa Parlamendi ja nõukogu direktiivi 2009/138/EÜ, 25. november 2009, kindlustus- ja edasikindlustustegevuse alustamise ja jätkamise kohta (Solventsus II)) (2), eelkõige selle artikli 138 lõiget 4,
         ning arvestades järgmist:
         
                     (1)
                  
                  
                     Direktiivi 2009/138/EÜ artikkel 138 sätestab korra solventsuskapitalinõude mittetäitmise või mittetäitmise ohu juhtumiks. Sellistel juhtudel tuleb järgida erimenetlust, et taastada solventsuskapitalinõuet katvate nõuetekohaste omavahendite tase või vähendada kindlustus- või edasikindlustusandjate riskiprofiili solventsuskapitalinõude täitmiseks konkreetse ajavahemiku jooksul.
                  
               
                     (2)
                  
                  
                     Direktiivi 2009/138/EÜ artikli 138 lõike 4 kohaselt võib asjaomane järelevalveasutus taastamiseks ettenähtud ajavahemikku pikendada mõjutatud kindlustus- ja edasikindlustusandjate jaoks maksimaalselt seitsme aasta võrra, kui Euroopa Kindlustus- ja Tööandjapensionide Järelevalve (EIOPA) teeb kindlaks erakordselt ebasoodsa olukorra, mis mõjutab kindlustus- ja edasikindlustusandjaid, kellele kuulub märkimisväärne osa turust või mõjutatud tegevusvaldkonnast.
                  
               
                     (3)
                  
                  
                     Direktiivi 2009/138/EÜ artikli 138 lõike 4 kohaselt võib asjaomane järelevalveasutus konsulteerida Euroopa Süsteemsete Riskide Nõukoguga (ESRN) erakordselt ebasoodsa olukorra poolt mõjutatud kindlustus- ja edasikindlustusandjate jaoks taastamise tähtaja pikendamise osas. Seoses taastamise tähtaja pikendamisega võib järelevalveasutus otsustada ESRNiga konsulteerimise taotluse vajaduse ja täpse ulatuse.
                  
               
                     (4)
                  
                  
                     ESRN vastutab makrotasandi finantsjärelevalve teostamise eest liidus. Selleks on ESRNi eesmärk kaasa aidata liidu finantsstabiilsuse süsteemsete riskide, sh liiduvälist päritolu riskide, ärahoidmisele või nende leevendamisele. Seetõttu peab ESRNi kaasabi tema pädevuse piires keskenduma makrotasandi usaldatavusnõuete aspektidele ja asjaomaseid kindlustus- ja edasikindlustusandjaid mõjutavale taastamise tähtaja pikendamisele või pikendamata jätmisele. Võimaluste piires hindab ESRN mõju finantsturgudele, muudele kindlustus- või edasikindlustusandjatele ja reaalmajandusele.
                  
               
                     (5)
                  
                  
                     Taastamise tähtaja pikendamist puudutava konsulteerimismenetluse lihtsustamiseks tuleb sätestada ESRNi sisene koordineerimisraamistik. Koordineerimisraamistik saab eeskujuks võtta kehtiva Euroopa Süsteemsete Riskide Nõukogu otsuse ESRN/2015/4 koordineerimisraamistiku (3), mille alusel asjaomased asutused teavitavad riigis võetud makrotasandi usaldatavusjärelevalve meetmetest ning ESRN võtab vastu arvamusi ja soovitusi, mida on mitmel korral edukalt kasutatud.
                  
               
                     (6)
                  
                  
                     Lõpetuseks, oma hinnangu kujundamisel peab ESRN kaasama piisaval tasemel kindlustus- ja edasikindlustuseksperte ning tagama tiheda koostöö ESRNi ja EIOPA vahel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Reguleerimisese ja -ala
            Käesolev otsus sätestab ühise menetlusraamistiku, mille alusel taotlust esitav asutus konsulteerib ESRNiga taastamise tähtaja pikendamise osas direktiivi 2009/138/EÜ artikli 138 lõike 4 alusel.
         
         
            Artikkel 2
            Mõisted
            Käesolevas otsuses kasutatakse mõisteid järgmises tähenduses:
            
                        (1)
                     
                     
                        „hindamisrühm“ (assessment team) - ESRNi ekspertrühm, kes vastutab hindamise ja konsulteerimistaotluse vastuse koostamise eest ja kes on tehnilise nõuandekomitee allstruktuur;
                     
                  
                        (2)
                     
                     
                        „Darwin” (Darwin) - ESRNi struktuurisisene dokumendihaldussüsteem;
                     
                  
                        (3)
                     
                     
                        „EKP tööpäev“ (ECB working day) – iga muu päev peale laupäeva, pühapäeva ja EKP ametlike puhkepäevade;
                     
                  
                        (4)
                     
                     
                        „kindlustusandja” (insurance undertaking) – direktiivi 2009/138/EÜ artiklis 13 määratletud kindlustusandja;
                     
                  
                        (5)
                     
                     
                        „taastamise tähtaeg“ (recovery period) - direktiivi 2009/138/EÜ artikli 138 lõikes 4 osutatud ajavahemik, mille jooksul peab mõjutatud kindlustus- ja edasikindlustusandja taastama solventsuskapitalinõuet katvate nõuetekohaste omavahendite taseme või vähendama oma riskiprofiili solventsuskapitalinõude täitmiseks;
                     
                  
                        (6)
                     
                     
                        „edasikindlustusandja” (insurance undertaking) – direktiivi 2009/138/EÜ artiklis 13 määratletud edasikindlustusandja;
                     
                  
                        (7)
                     
                     
                        „konsulteerimise taotlus“ (request for consultation) - järelevalveasutuse poolt ESRNile esitatud konsulteerimine direktiivi 2009/138/EÜ artikli 138 lõike 4 alusel;
                     
                  
                        (8)
                     
                     
                        „taotlust esitav asutus“ (requesting authority) - järelevalveasutus, kes esitab konsulteerimise taotluse;
                     
                  
                        (9)
                     
                     
                        „järelevalveasutus“ (supervisory authority) - direktiivi 2009/138/EÜ artiklis 13 määratletud järelevalveasutus.
                     
                  
         
            Artikkel 3
            Konsulteerimise taotluse vastuse koostamise ja heakskiitmise menetlus
            
               1.   Konsulteerimise taotluse saamisel direktiivi 2009/138/EÜ artikli 138 lõike 4 alusel teatab ESRNi sekretariaat sellest Darwini kaudu viivitamata ESRNi haldusnõukogu liikmetele, juhtkomiteele ja hindamisrühmale.
            
            
               2.   Kümne EKP tööpäeva jooksul alates konsulteerimise taotluse saamisest koostab hindamisrühm konsulteerimise taotlusele vastuse eelnõu, mille ESRNi sekretariaat esitab juhtkomiteele aruteluks kirjalikus menetluses.
            
            
               3.   Eelmises lõikes osutatud tähtaja jooksul ja esimese kahe EKP tööpäeva jooksul alates ESRNi haldusnõukogule teatamisest võib ESRNi haldusnõukogu liige osutada, et tema riigi asutus soovib osaleda hindamisrühmas vaatlejana, kui tal siiani esindaja puudus.
            
            
               4.   Juhtkomitee esitab vastuse eelnõule märkused kahe EKP tööpäeva jooksul alates selle edastamisest ESRNi sekretariaadi poolt. Juhtkomitee poolt esitatud olulisi märkusi hindab hindamisrühm ja neid võib haldusnõukogule esitatavas vastuse eelnõus kajastada.
            
            
               5.   Nelja tööpäeva jooksul alates juhtkomiteele vastuse eelnõu esitamise kuupäevast, saadab ESRNi sekretariaat vastuse eelnõu haldusnõukogule märkuste esitamiseks. Nelja EKP tööpäeva jooksul alates haldusnõukogule vastuse eelnõu esitamise kuupäevast, võivad selle liikmed esitada märkusi enne haldusnõukogu poolt otsuse tegemist. Kui olulised märkused puuduvad, loetakse konsulteerimise taotlusele koostatud vastuse eelnõu heakskiidetuks.
            
            
               6.   Kui ESRNi haldusnõukogu esitab vastuse eelnõule olulisi märkusi, peab hindamisrühm kaaluma vastuse eelnõu läbivaatamist nende märkuste osas. Nelja EKP tööpäeva jooksul alates haldusnõukogu märkuste saamisest peab hindamisrühm esitama lõpliku vastuse eelnõu ESRNi haldusnõukogule ESRNi sekretariaadi kaudu.
            
            
               7.   Hindamisrühma poolt koostatud lõpliku vastuse eelnõu põhjal otsustab ESRNi haldusnõukogu heakskiitmise. Välja arvatud juhul, kui ESRNi haldusnõukogu koosolek kutsutakse kokku ESRNi töökorra (4) alusel, teeb ESRNi haldusnõukogu otsuse kirjalikus menetluses kahe EKP tööpäeva jooksul alates lõpliku vastuse eelnõu esitamisest hindamisrühma poolt.
            
            
               8.   Konsulteerimise taotluse vastuse ajakava võib lühendada erandlike asjaolude korral, kui taotlust esitav asutus seda nõuab või seda peab vajalikuks ESRNi haldusnõukogu.
            
            
               9.   ESRNi töökorra artikli 5 lõike 2a ja artikli 13 lõike 7 alusel võib vastuse eelnõu arutelus osalemisest kõrvalejäämist taotleda Islandi, Norra ja Liechtensteini ESRNi esindajatelt, v.a juhul, kui konsulteerimise taotluse on esitanud järelevalveasutus nendest riikidest.
            
         
         
            Artikkel 4
            Taotlust esitavalt asutuselt nõutav teave
            
               1.   Konsulteerimise taotlus peab sisaldama kogu vajalikku teavet, mis on ESRNi vastuse aluseks, ja sätestama võimalikud konfidentsiaalsusnõuded, mida tuleb selle teabe edastamisel kohaldada.
            
            
               2.   Taotlust esitav asutus peab esitama ESRNile teabe, mis selgitab taastamise tähtaja pikendamist toetavaid majanduslikke põhjusi ja taastamise tähtaja pikendamata jätmise üldist eeldatavat majanduslikku mõju.
            
            
               3.   Teave taastamise tähtaja pikendamist toetavate majanduslike põhjuste kohta peab hõlmama järgmist:
               
                           a)
                        
                        
                           andmed praeguse finantsolukorra kohta ja kõikide mõjutatud kindlustus- või edasikindlustusandjate vahelise seotuse kohta, sh nende investeerimispositsioonid;
                        
                     
                           b)
                        
                        
                           lisateave teatavate aspektide kohta, näiteks kindlustusturu struktuur, konkurentide põhiomadused ja kahjude jaotus ebasoodsa sündmuse korral; ja
                        
                     
                           c)
                        
                        
                           finantsprojektsioon, mis selgitaks iga mõjutatud kindlustus- või edasikindlustusandja võimalikku taastamist erinevates majandusstsenaariumides.
                        
                     
            
               4.   Teave taastamise tähtaja pikendamata jätmise üldise eeldatava majandusliku mõju kohta peab hõlmama järgmist:
               
                           a)
                        
                        
                           iga mõjutatud kindlustus- või edasikindlustusandja riskiprofiili vähendamise ebasoodne mõju finantsturgudele, sh võimalik teise ringi mõju;
                        
                     
                           b)
                        
                        
                           ebasoodne mõju reaalmajandusele, mille põhjustab näiteks ajutine kindlustusteenuse katkemine, kuna puudub võimalik asendusteenus, või võimalik negatiivne mõju tarbijate usaldusele.
                        
                     
            
               5.   Käesoleva otsuse lisa täpsustab taotlust esitavalt asutuselt nõutava miinimumteabe.
            
            
               6.   Olenemata lõigetest 4 ja 5 eespool, võib ESRN nõuda taotlust esitavalt asutuselt täiendavat teavet, kui seda peetakse vajalikuks.
            
            
               7.   Välja arvatud juhul, kui esitatud teave on avalikus ruumis kättesaadav, loetakse ESRNi poolt saadud teavet konfidentsiaalseks ja seda käsitletakse vastavalt kooskõlas määruse (EL) nr 1092/2010 artikli 8 lõikega 3 ning juurdepääs piiratakse isikute ja asutustega, kellele see on vajalik oma kohustuste ja ülesannete täitmiseks.
            
            
               8.   ESRNi sekretariaat loob Darwini eristruktuuri teabevahetuseks taotlust esitava asutusega.
            
         
         
            Artikkel 5
            Hindamisrühm
            
               1.   Hindamisrühma ülesandeks on konsulteerimise taotluse hindamine ja vastuse koostamine.
            
            
               2.   Hindamisrühma koosseis on sama, mis otsuse ESRN/2015/4 alusel asutatud hindamisrühmal, kelle nimetab ametisse ESRNi haldusnõukogu, järgmiste erinevustega:
               
                           a)
                        
                        
                           Euroopa Pangandusjärelevalve (EBA) esindaja asendatakse EIOPA esindajaga, kelle nimetab ametisse ESRNi haldusnõukogu; ja
                        
                     
                           b)
                        
                        
                           iga hindamisrühmas esindatud asutus võib osutada ühe kindluseksperdi, kes tegutseb hindamisrühma vaatlejana.
                        
                     
            
               3.   Huvide konflikti ärahoidmiseks tuleb konsulteerimise taotlusele vastuse koostamise ajaks ajutiselt peatada taotlust esitavaks asutuseks oleva järelevalveasutuse hindamisrühma liikmete ja vaatlejate staatus ilma asendajate määramiseta.
            
            
               4.   Hindamisrühm peab püüdma saavutada oma liikmete vahel konsensust, kuid asjaoludest tulenevalt võib hindamisrühm ESRNi haldusnõukogule vastuse eelnõu esitamisel esitada ka enamuse ja vähemuse seisukoha hindamise suhtes.
            
         
         
            Artikkel 6
            Konsulteerimise taotlusele esitatava vastuse konfidentsiaalsus
            ESRNi vastus konsulteerimise taotlusele ei ole avalik ja esitatakse ainult taotlust esitavale asutusele.
         
         
            Artikkel 7
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Frankfurt Maini ääres, 14. november 2018
            
               
                  ESRNi haldusnõukogu nimel
               
               
                  ESRNi sekretariaadi juhataja
               
               Francesco MAZZAFERRO
            
         
         
            (1)  ELT L 331, 15.12.2010, lk 1.
         
            (2)  ELT L 335, 17.12.2009, lk 1.
         
            (3)  Euroopa Süsteemsete Riskide Nõukogu otsus, 16. detsember 2015, koordineerimise raamistiku kohta, mis käsitleb riikide makrotasandi usaldatavuspoliitika meetmetest teatamist asjaomaste asutuste poolt ning ESRNi arvamuste ja soovituste esitamist ning millega tunnistatakse kehtetuks otsus ESRN/2014/2 (ESRN/2015/4) (ELT C 97, 12.3.2016, lk 28).
         
            (4)  Euroopa Süsteemsete Riskide Nõukogu otsus, 20. jaanuar 2011, millega võetakse vastu Euroopa Süsteemsete Riskide Nõukogu töökord (ESRN/2011/1) (ELT C 58, 24.2.2011, lk 4).
      
      
         
            LISA
            Taotlust esitavalt asutuselt nõutav teave
            I.   Teave taotlust esitava asutuse kohta
            
            
                        —
                     
                     
                        Järelevalveasutuse nimi
                     
                  
                        —
                     
                     
                        Liikmesriik
                     
                  
                        —
                     
                     
                        Taotlusele allakirjutanu (nimi, ametikoht, kontaktandmed)
                     
                  
                        —
                     
                     
                        Kontaktisik (nimi, ametikoht, kontaktandmed)
                     
                  II.   Taotluse täpne sisu - konsulteerimise taotluse ulatus
            
            III.   Teave kõikide taotluse ulatusega hõlmatud kindlustus- ja edasikindlustusandjate kohta
            
            III.1   Põhiteave
            
            Iga mõjutatud kindlustus- ja edasikindlustusandja osas (mõisted põhinevad asjaomasel Solventsus II vormil S01.02.01 või S01.02.04):
            
                        —
                     
                     
                        Kindlustus- ja edasikindlustusandja nimi;
                     
                  
                        —
                     
                     
                        Kindlustus- ja edasikindlustusandja tunnuskood;
                     
                  
                        —
                     
                     
                        Kindlustus- ja edasikindlustusandja liik;
                     
                  
                        —
                     
                     
                        Tegevusloa andmise riik;
                     
                  
                        —
                     
                     
                        (Grupi) solventsuskapitalinõude arvutamise meetod;
                     
                  
                        —
                     
                     
                        Kindlustus- ja edasikindlustusandja põhiste parameetrite suunised;
                     
                  
                        —
                     
                     
                        Eraldatud vahendite kogumid;
                     
                  
                        —
                     
                     
                        Kattuvuse kohandamine;
                     
                  
                        —
                     
                     
                        Volatiilsuse kohandus;
                     
                  
                        —
                     
                     
                        Riskivaba intressimäära üleminekusätted;
                     
                  
                        —
                     
                     
                        Tehniliste eraldiste üleminekumeetmed.
                     
                  III.2   Finantsteave
            
            Ülevaade iga mõjutatud kindlustus- ja edasikindlustusandja viimase asjakohase finantssituatsiooni kohta, sh varade, kohustuste, omakapitali (pikaajaliste tagatismeetmetega ja ilma) ja solventsuskapitalinõue.
            III.3   Teave iga mõjutatud kindlustus- ja edasikindlustusandja positsiooni kohta riigi kindlustusturul
            
            Iga mõjutatud kindlustus- ja edasikindlustusandja kohta:
            
                        —
                     
                     
                        Teave kindlustus- ja edasikindlustusandja riigisisese turuosa kohta, sh kahjukindlustus (brutokindlustusmaksed) kokku ja iga tegevusliini kohta, elukindlustus (bruto tehnilised eraldised) kokku ja iga tegevusliini kohta, bilansimaht (koguvarad);
                     
                  
                        —
                     
                     
                        Teave kindlustus- ja edasikindlustusandjate arvu kohta riigisisesel turul mõjutatud kindlustus- ja edasikindlustusandja tegevusvaldkondades (elu- ja kahjukindlustus);
                     
                  
                        —
                     
                     
                        Teave esimese 3 -5 -10 kindlustusandja kumulatiivse turuosa kohta nendes tegevusvaldkondades, kus mõjutatud kindlustus- või edasikindlustusandja tegutseb;
                     
                  
                        —
                     
                     
                        Prognoos kahjumi jaotamise kohta mõjutatud kindlustus- või edasikindlustusandjate vahel, kes tegutsevad riigi kindlustusturul pärast sündmusi, mida EIOPA käsitleb erakordselt ebasoodsa olukorrana.
                     
                  IV.   Teave, mis põhjendab iga mõjutatud kindlustus- või edasikindlustusandja taastamise tähtaja pikendamist
            
            Iga mõjutatud kindlustus- ja edasikindlustusandja kohta:
            
                        —
                     
                     
                        finantsprojektsioon, mis selgitaks solventsuskapitalinõude taastamist erinevates majandusstsenaariumides.
                     
                  
                        —
                     
                     
                        Eelduste kirjeldus ja finantsprojektsioonides hõlmatud taastamismeetmete mõju prognoos. Näiteks:
                        
                                    —
                                 
                                 
                                    Varade portfelli riskiprofiili (kavandatud) vähenemise prognoos (sh selle võimalik mõju finantsturgudele);
                                 
                              
                                    —
                                 
                                 
                                    Kindlustus- ja edasikindlustusandja poolt kavandatud rekapitaliseerimise summa prognoos ja selle vorm (s.t aktsiad, võlg);
                                 
                              
                                    —
                                 
                                 
                                    Kavandatud edasikindlustuse summa prognoos ja/või muud kasutatavad riskimaandamismeetmed;
                                 
                              
                                    —
                                 
                                 
                                    Prognoos tehniliste eraldiste ja kindlustusmaksete summa kohta kindlustusportfellides, mida kavatsetakse müüa või lõpetada.
                                 
                              
                  V.   Teave taastamise tähtaja pikendamata jätmise eeldatava majandusliku mõju kohta iga mõjutatud kindlustus- ja edasikindlustusandja osas
            
            Iga mõjutatud kindlustus- ja edasikindlustusandja kohta:
            
                        —
                     
                     
                        Taastamise tähtaja pikendamata jätmise ebasoodsa mõju hinnang reaalmajandusele ja/või finantsturgudele Näiteks:
                        
                                    —
                                 
                                 
                                    Kindlustusteenuste katkemise võimaluse ulatuse prognoos taastamise tähtaja pikendamata jätmise korral, mis võib põhineda samalaadset toodet/teenust andvate kindlustus- ja edasikindlustusandjate arvu analüüsil, kindlustusvõtjate poolt kindlustusandjate vahetamise kiiruse prognoosil, võimalike turuletulijate juurdepääsutakistuste kirjeldusel;
                                 
                              
                                    —
                                 
                                 
                                    Kindlustusteenuste võimaliku katkemise mõju prognoos reaalmajandusele, näiteks kirjeldus reaalmajanduse tegevusvaldkondade kohta, mis võivad kindlustuskatte kaotamise korral katkeda;
                                 
                              
                                    —
                                 
                                 
                                    Taastamise tähtaja pikendamata jätmise võimaliku negatiivse mõju kirjeldus tarbijausaldusele;
                                 
                              
                                    —
                                 
                                 
                                    Taastamise tähtaja pikendamata jätmise mõju kirjeldus finantsturgudele (sh teise ringi mõju) ja sellest tulenev kindlustus- ja edasikindlustusandja likvideerimine.
                                 
                              
                  Kvantitatiivne teave tuleb esitada viimaste kättesaadavate andmete põhjal Exceli tabeli formaadis.